Lampard va debutar amb la selecció d'Anglaterra absoluta el 10 d'octubre de 1999 a la victòria del seu equip per 2-1 sobre Bèlgica i va marcar el seu primer gol el 20 d'agost de 2003 en la trobada en què el seu equip va aconseguir la victòria davant Croàcia per 3-1. No obstant això, no va ser inclòs en els equips que van disputar l'Eurocopa 2000 i la Copa del Món de Futbol de 2002, pel que va haver d'esperar fins a l'Eurocopa 2004 per debutar amb la selecció en una competició internacional. En aquella Eurocopa, Anglaterra va arribar als quarts de final per enfrontar-se a Portugal, on Lampard va marcar en l'empat a 2-2, sent eliminats a la tanda de penals. Més tard, Anglaterra va ser nomenada Equip del Torneig per la UEFA. Lampard va marcar 3 gols en 4 partits durant la competició. No va esdevenir titular habitual fins a la retirada de Paul Scholes de la selecció, sent triat el Millor Jugador d'Anglaterra el 2004 i 2005.